Úradný vestník L 280 , 03/10/1987 S. 0028 - 0029

Fínske špeciálne vydanie: Kapitola 3 Zväzok 24 S. 0158

Švédske špeciálne vydanie: Kapitola 3 Zväzok 24 S. 0158



Smernica Rady z 22. septembra 1987 meniaca a doplňujúca smernice 64/432/EHS a 72/461/EHS, pokiaľ ide o určité opatrenia týkajúce sa moru ošípaných (87/489/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 87/231/EHS zo 7. apríla 1987 meniacu a doplňujúcu niektoré opatrenia tykajúce sa moru ošípaných, smernice 64/432//EHS a 72/461/EHS [1], a najmä jej článok 3, so zreteľom na návrh Komisie [2], so zreteľom na stanovisko Európskeho parlamentu [3], so zreteľom na stanovisko Hospodárskeho a sociálneho výboru [4], keďže podľa článku 2 rozhodnutia 87/230/EHS [5] Rada rozhoduje o potrebných opatreniach, ktoré musia členské štáty zaviesť, aby sa eradikoval klasický mor ošípaných v spoločenstve; keďže účinky týchto opatrení sú takého charakteru, že sa týkajú celkového systému úprav spoločenstva, ktoré boli dosiaľ prijaté v oblasti zdravotnej politiky pri obchodovaní so zvieratami a s mäsom; keďže, aby sa zabezpečila účinnosť týchto opatrení, je vhodné novelizovať tieto opatrenia; keďže smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri spoločenstva [6] spresňuje podmienky, ktorým musia vyhovovať živé zvieratá určené na obchod vo vnútri spoločenstva, pokiaľ ide o klasický mor ošípaných; keďže smernica Rady 72/461/EHS z 12. decembra 1972 o zdravotných problémov zvierat ovplyvňujúcich obchod s čerstvým mäsom vo vnútri spoločenstva [7] spresnila podmienky, ktorým toto mäso musí zodpovedať; keďže, v dôsledku realizácie národných programov na eradikáciu klasického moru ošípaných, zavedených v rámci opatrení spoločenstva, sa niektorým členským štátom podarilo úplne eradikovať túto chorobu a môžu požadovať, aby boli považované za štáty, v ktorých sa klasický mor ošípaných nevyskytuje; keďže je preto žiaduce, aby si mohli udržať tento status a vyhnúť sa opätovnému vypuknutiu tejto choroby na ich území posilnením záruk, ktoré sa im poskytujú pri obchodných výmenách, vzhľadom na negatívny dosah tejto choroby na produktivitu ich chovov a na príjmy ľudí, ktorí tam pracujú, PRIJALA TÚTO SMERNICU: Článok 1 Smernica 64/432/EHS je pozmenená nasledovne: 1. na konci článku 2 p), druhá zarážka a q), druhý pododsek, sa pridáva text: "v priebehu aspoň posledných 12 mesiacov"; 2. v článku 4b (1) c), vo štvrtom a piatom riadku, slová "rozhoduje sa jednomyseľne" sa nahrádzajú slovami "rozhoduje sa kvalifikovanou väčšinou"; 3. článok 4b (2) sa nahrádza nasledovným textom: "2. Tento článok je uplatniteľný až do 31. decembra 1991. Komisia predloží Rade najneskôr do 1. júla 1991 správu o vývoji situácie, osobitne pokiaľ ide o obchodné výmeny, ku ktorej budú priložené návrhy vhodných opatrení v oblasti klasického moru ošípaných. Rada rozhodne o týchto návrhoch kvalifikovanou väčšinou najneskoršie do 31. decembra 1991." 4. V článku 7 (1): - v bode f) sa dátum "31. december 1988" nahrádza dátumom "31. decembra 1991", - v bode g), vo štvrtom riadku, odvolanie sa na článok 3 (3) e) sa nahrádza odvolaním sa na článok 3 (3) d). Článok 2 Článok 13a smernice 72/461/EHS je pozmenený nasledovne: - v odseku 1, v druhom pododseku, v treťom riadku slová "na bitúnku, v ktorom očkované ošípané neboli zabité" sú nahradené slovami "na bitúnku, v ktorom ošípané, ktoré boli očkované proti moru ošípaných za posledných 12 mesiacov, neboli zabité", - v odseku 2 slová "rozhodujúc jednomyseľne" sa nahrádzajú slovami "rozhodujúc kvalifikovanou väčšinou", - v odseku 3, v prvom a treťom pododseku, sa "31. december 1988" nahrádza dátumom "31. december 1991". Článok 3 Členské štáty uvedú do platnosti zákony, iné právne predpisy a administratívne opatrenia na dosiahnutie súladu s touto smernicou najneskoršie do 31. decembra 1988. Bezodkladne o tom budú informovať Komisiu. Článok 4 Táto smernica je adresovaná všetkým členským štátom. V Bruseli 22. septembra 1987 Za Radu predseda L. Tørnæs [1] Ú. v. ES L 99, 11.4.1987, s. 18. [2] Ú. v. ES C 295, 21.11.1986, s. 5. [3] Ú. v. ES C 76, 23.3.1987, s. 169. [4] Ú. v. ES C 83, 30.3.1987, s. 3. [5] Ú. v. ES L 99, 11.4.1987, s. 16. [6] Ú. v. ES 121, 29.7.1964, s. 1977/64. [7] Ú. v. ES L 302, 31.12.1972, s. 28. --------------------------------------------------